Diari Oficial de la Generalitat Valenciana


Sumari del DOGV 3045, del 29-07-1997 (1997/8584)

ORDRE de 10 de juny de 1997, de la Conselleria d'Economia, Hisenda i Administració Pública, per la qual aprova la delimitació parcial de la via pecuària "Cañada Real de Almansa", en el tram de 19.827 metres de longitud, que discorre des de "El Ojuelo", en el terme municipal de Villena (Alacant) fins la "Casita de Miramar", en el terme municipal de Salinas (Alacant).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3045

Data del DOGV
:   29-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8584


Data del document
:   10-06-1997

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Anàlisi jurídica

ORDRE de 10 de juny de 1997, de la Conselleria d'Economia, Hisenda i Administració Pública, per la qual aprova la delimitació parcial de la via pecuària "Cañada Real de Almansa", en el tram de 19.827 metres de longitud, que discorre des de "El Ojuelo", en el terme municipal de Villena (Alacant) fins la "Casita de Miramar", en el terme municipal de Salinas (Alacant).  
Vist l'expedient de delimitació parcial de la via pecuària "Cañada Real de Almansa ", tramitat pels serveis territorials de la Conselleria d'Agricultura i Medi Ambient a Alacant, a instàncies de l'Ajuntament de Villena.  
Per a facilitar els treballs d'identificació del tram que s'ha de delimitar, aquest s'ha dividit en dos seccions: la núm. 1 que comprèn el tram situat en el terme municipal de Villena, i la núm. 2 el tram situat en el terme municipal de Salinas.  
Atès que la delimitació s'ajusta a la classificació de la via pecuària aprovada per Ordre Ministerial de 24 de gener de 1963, pel que fa al tram situat en el terme municipal de Villena i per Ordre Ministerial de 17 de febrer de 1975, quant al terme municipal de Salinas.  
Atès que en les diverses fases de l'expedient foren presentades al·legacions pels senyors Luis García Cervera, Luis García Español, Andrés Menor Hernández, Salvador Pérez Bellod, Bernabé Carrascosa Jiménez, José Caballero Puche, Saturnino Perea González i José Peiró Conejero, sobre les quals ha emés informe l'Assessoria Jurídica de la Conselleria d'Agricultura i Medi Ambient.  
Vistos els informes favorables del director territorial de Medi Ambient i de l'Assessoria Jurídica d'aquesta conselleria.  
Vist que s'han complit en l'expedient els tràmits assenyalats per l'article 7 i següents de la Llei 3/95, de 23 de març, de Vies Pecuàries.  
Vist el que disposa l'article 16.4 de la Llei 3/1986, de 24 d'octubre, de Patrimoni de la Generalitat Valenciana, és competència d'aquesta conselleria l'aprovació de delimitacions d'immobles propietat de la Generalitat Valenciana.  
ORDENE  
Primer  
Aprovar la delimitació del tram de la via pecuària "Cañada Real de Almansa", en el tram de 19.827 metres de longitud i 1.491.401 m2 de superfície, que discorre des de "El Ojuelo", en el terme municipal de Villena (Alacant) fins la "Casita de Miramar", en el terme municipal de Salinas (Alacant), d'acord amb la proposició de delimitació i plans que figuren en l'expedient.  
Aquest tram el conformen dues seccions:  
Secció 1ª. Terme municipal de Villena, des de "El Ojuelo" fins el "Collado Salinas".  
 Longitud: 18.087,00 m.  
 Amplària: 75,22 m.  
 Superfície: 1.360.538,00 m2.  
Secció 2ª. Terme municipal de Salinas, des del "Collado Salinas" fins la "Casita de Miramar".  
 Longitud: 1.740,00 m.  
 Amplària: 75,22 m.  
 Superfície: 136.863,00 m2.  
Segon  
Desestimar les al·legacions presentades pels senyors Luis García Cervera, Luis García Español, Andrés Menor Hernández, Salvador Pérez Bellod, Bernabé Carrascosa Jiménez, José Caballero Puche, Saturnino Perea González i José Peiró Conejero, ja que la delimitació tramitada s'ajusta a la classificació de la via pecuària aprovada per Ordres Ministerials de data 24 de gener de 1963 i 17 de febrer de 1975, i considerar que la qualificació de la via pecuària esmentada com a bé de domini públic, establerta per l'article 2 de la Llei 3/1995, de 23 de març, li atorguen la qualitat d'inalienable i imprescriptible sense que puga, en conseqüència, al·legar-se per a l'apropiació de parts d'aquesta el temps que hagen estat ocupades no legitimar-se la usurpació a què hagen estat objecte i que, tal com assenyala l'article 8.3 del text legal esmentat, les inscripcions en el Registre de la Propietat no poden prevaler davant la naturalesa demanial de la via pecuària.  
Tercer  
Que es procedesca a la cancel·lació total o parcial de les inscripcions registrals que resulten contradictòries amb aquesta delimitació.  
Quart  
Que la Conselleria de Medi Ambient procedesca a l'amollonament del tram delimitat.  
Cinquè  
Que es publique aquesta ordre en el Diari Oficial de la Generalitat Valenciana, i que es trasllade als organismes i particulars interessats.  
València, 10 de juny de 1997  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ